[bookmark: _GoBack]
Na  temelju članka 98. stavak 3.  Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22. i 156/23.) Upravno vijeće Centra za autizam, Osijek uz prethodnu suglasnost osnivača Osječko-baranjske županije (KLASA:602-01/24-01/3, URBROJ:2158-01-24-15, 20. lipnja 2024. godine) na 34.  sjednici  održanoj 30. kolovoza godine donio je 


O D L U K U   
O IZMJENAMA   I  DOPUNAMA STATUTA
CENTRA ZA AUTIZAM , OSIJEK


Članak 1.

U Statutu Centra za autizam, Osijek (KLASA:003-05/19-01/40, URBROJ: 2158-38-19-04-40 od  17. travnja 2019. g.)  u članku 9. stavku 1. podstavku 1. brojka: „100.000,00“ zamjenjuje se brojkom: „13.272,28“, a riječ: „kuna“ zamjenjuje se riječju: „eura“, u podstavku 2. brojka: „200.000,00“  zamjenjuje se brojkom: „26.544, 56“, a riječ: „kuna“ zamjenjuje se riječju: „eura“.
Članak 2. 
U članku 12. stavku 1. podstavak 3. mijenja se i glasi: „socijalne usluge za djecu, učenike i odrasle osobe (u daljnjem tekstu: korisnici).“

Iza stavka 4. dodaje se novi stavak 5. koji glasi:
„(5) U izvanrednim okolnostima, kada nije moguće izvođenje nastave u Školi, Škola može za sve učenike  ili dio učenika  određenih razrednih odjela izvoditi nastavu na daljinu, uz suglasnost Osnivača Škole na temelju prethodne suglasnosti ministra“

Dosadašnji stavci 5.-7. postaju stavci 6.-8.

Članak 3.

U članku 34. iza stavka 2. dodaje se stavak 3. koji glasi:
 „Kad za to postoji potreba sjednica Upravnog vijeća može se održati u on-line obliku ( korištenjem nekog on-line servisa).

Članak 4.

U članku 42 stavku 1. podstavku  3. brojka: „100.000,00“ zamjenjuje se brojkom: „13.272,28“, brojka: „200.000,00“ zamjenjuje se brojkom:  „26.544,56“, a riječ:  „kuna“ zamjenjuje se riječju: „eura“,

U podstavku  4.  brojka: „200.000,00“ zamjenjuje se brojkom: „25.544,56“, a riječ: „kuna“ zamjenjuje se riječju: „eura“,

Iza podstavka 13. dodaje se novi podstavak 14. koji glasi:   „- na prijedlog ravnatelja usvaja prijedlog financijskog plana,  prijedlog izmjena i dopuna financijskog plana,  usvaja  polugodišnji i godišnji izvještaj o izvršenju  financijskog plana te polugodišnji i godišnji financijski izvještaj, “

Dosadašnji podstavak 14. postaje podstavak 15. 






Članak 5.

Članak 46.  mijenja se i glasi:
„Centar ima ravnatelja. Ravnatelj Centra je poslovodni i stručni voditelj Centra koji organizira i vodi poslovanje Centra i odgovoran je za zakonitost rada Centra. Za ravnatelja Centra  može se imenovati osoba koja ispunjava uvjete propisane Zakonom.“

Članak 6.

U  članku 66. stavku 1. podstavak 4.  mijenja se i glasi: 

         „- predlaže Upravnom vijeću opće akte,  usvajanje prijedloga  financijskog plana, usvajanje izmjena i dopuna financijskog plana, polugodišnjeg i godišnjeg izvještaja o izvršenju financijskog plana te usvajanje polugodišnjeg i godišnjeg financijskog izvještaja,“

U podstavku 17. iza riječi: „Osnivača“ riječi: „ i Ured državne uprave“ brišu se.  

Članak 7.

U članku 81.  stavak 2. mijenja se i glasi:

        „ Poslove tajnika  može obavljati  osoba koja je završila:
a) sveučilišni integrirani prijediplomski i diplomski studij pravne  struke ili stručni diplomski studij javne uprave,
b) stručni prijediplomski studij upravne struke, ako se na natječaj ne javi osoba iz  točke a) ovog stavka,“
c) 

Članak 8.

U članku 84. iza stavka 1. dodaju se novi stavci 2. i 3. koji glase:
„(2) Ako učenik zbog bolesti ili drugog opravdanog razloga izostane s nastave, roditelj, odnosno skrbnik  dužan  je  razloge izostanka učenika  opravdati  u pravilu putem e- Dnevnika  ili   osobno  razredniku  te  priložiti liječničku potvrdu ili odgovarajuću potvrdu o razlogu izostanka.“
„(3) Roditelji odnosno skrbnici  učenika  dužni su   najkasnije pet dana od povratka učenika na nastavu  javiti razlog izostanka učenika  u pravilu putem e-Dnevnika ili u istom roku opravdati izostanak učenika neposredno u Školi.“

Dosadašnji stavak 2. postaje stavak 4. u kojem se riječi: „ i nadležan Centar za socijalnu skrb“ zamjenjuju riječima: „ i nadležno tijelo za socijalni rad“


Članak 9.

U članku 95. stavak 4. mijenja se i glasi:

       „Učeniku koji pravodobno zbog bolesti ili drugog opravdanog razloga ne pristupi popravnom, predmetnom ili razrednom ispitu,  Škola treba osigurati polaganje ispita nakon prestanka razloga spriječenosti pristupanja ispitu, ali ne kasnije od 15. listopada kalendarske godine.“

Iza stavka 4. dodaje se stavak 5. koji glasi:



         „Iznimno od stavka 4. ovog članka, u slučaju da učenik nije mogao pristupiti popravnom ili predmetnom ispitu, odnosno razrednom ispitu zbog iznimno teške bolesti, hospitalizacije ili drugih iznimno teških okolnosti, Škola je dužna učeniku omogućiti polaganje ispita i nakon roka iz stavka 4. ovog članka, uz suglasnost ministra.“


Članak 10.

U članku 118. iza stavka 4. dodaju se stavci 5. i 6. koji glase:

      „(5) Za rashode za redovito poslovanje koji nastaju kontinuirano, a utvrđeni su Zakonom o proračunu i Odlukom Osnivača o izvršenju proračuna za pojedinu godinu nije potrebna posebna suglasnost Osnivača.“ 

      „(6)Način stjecanja i korištenja nenamjenskih donacija uredit će se posebnim pravilnikom koji donosi Upravno vijeće.“

Članak 11.

U svim odredbama Statuta riječi: „Ured državne uprave“ u odgovarajućem padežu zamjenjuje se riječima: „nadležno upravno tijelo Županije za poslove obrazovanja“.

Članak 12.

Ove Odluka o  izmjenama i dopunama Statuta stupa na snagu osmog dana od dana objave na oglasnoj ploči Škole.


KLASA: 007-04/21-02/1
URBROJ:2158-52-24-24

Osijek, 30. rujan 2024. godine.
Predsjednica Upravnog vijeća:
Mia Bašić Bučanović

_________________________



          Ova Odluka   o  izmjenama  i dopunama  Statuta donesena je  uz prethodnu suglasnost Osnivača Škole Osječko-baranjske županije KLASA:601-01/24-01/3,  URBROJ: 2158-01-24-15  od 20. lipnja  2024.

       Odluka o izmjenama  i dopunama  Statuta objavljena je na oglasnoj ploči Škole dana 30. kolovoza 2024. godine, a stupila je  na  snagu  7. rujna  2024. godine.


Ravnatelj:
Vladimir Bjelobrk

________________________

